KOMISSION ASETUS (ETY) N:o 1994/73 annettu 24 päivänä heinäkuuta 1973 jäsenvaltioiden ja komission välisistä tiedonannoista rasva-alalla annetun asetuksen (ETY) N:o 205/73 täydentämisestä



Virallinen lehti nro L 204 , 25/07/1973 s. 0017 - 0017

Suomenk. erityispainos Alue 3 Nide 5 s. 0160

Ruotsink. erityispainos Alue 3 Nide 5 s. 0160

Kreikank. erityispainos: Luku 03 Nide 9 s. 0212

Espanjank. erityispainos: Luku 03 Nide 7 s. 0058

Portugalink. erityispainos: Luku 03 Nide 7 s. 0058



KOMISSION ASETUS (ETY) N:o 1994/73 annettu 24 päivänä heinäkuuta 1973 jäsenvaltioiden ja komission välisistä tiedonannoista rasva-alalla annetun asetuksen (ETY) N:o 205/73 täydentämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna liittymisehtoja ja perustamissopimusten mukautuksia koskevalla asiakirjalla(2), ottaa huomioon yhteisön ja Kreikan välisestä rasvojen kaupasta 27 päivänä lokakuuta 1966 annetun neuvoston asetuksen N:o 162/66/ETY(3), ottaa huomioon öljysiementen ja öljykakkujen alan vientitodistuksista 24 päivänä heinäkuuta 1973 annetun neuvoston asetuksen (ETY) N:o 1986/73(4) ja erityisesti sen 1 artiklan 3 kohdan, sekä katsoo, että asetuksessa (ETY) N:o 1986/73 otetaan käyttöön vientitodistusten järjestelmä öljysiemenille ja öljykakuille; yksityiskohtaiset säännöt kyseisen asetuksen soveltamisesta annetaan 24 päivänä heinäkuuta 1973 annetussa komission asetuksessa (ETY) N:o 1993/73(5), sen mahdollistamiseksi, että komissio voisi seurata tarkasti edellä tarkoitettujen tuotteiden kauppaa, on tarpeen, että jäsenvaltiot ilmoittavat komissiolle säännöllisesti näiden tuotteiden vientiä koskevat tiedot; tämän vuoksi olisi täydennettävä jäsenvaltioiden ja komission välisistä tiedonannoista rasva-alalla 25 päivänä tammikuuta 1973 annettua komission asetusta (ETY) N:o 205/73(6), ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 205/73 12 a artikla seuraavasti: "12 a artikla 1. Jäsenvaltioiden on ilmoitettava komissiolle kunkin kuukauden 5 ja 20 päivänä edeltävän kahden viikon osalta öljysiementen ja öljykakkujen määrät, joille on myönnetty asetuksen (ETY) N:o 1986/73 1 artiklassa tarkoitetut vientitodistukset ilman tuen ennakkovahvistusta. Jos jäsenvaltiosta vaikuttaa siltä, että määrät, joille jäsenvaltiossa haetaan vientilupia, eivät vastaa tavanomaista kaupankäyntiä, jäsenvaltion on annettava tästä välittömästi tieto komissiolle ja ilmoitettava sille toisaalta määrät, joille on haettu todistuksia, mutta joille niitä ei ole vielä myönnetty, ja toisaalta määrät, joille on myönnetty todistukset kuluvan kahden viikon aikana. 2. Tässä artiklassa tarkoitetaan: a) "kunkin kuukauden 5 päivää edeltävällä kahdella viikolla" ajanjaksoa kyseisen päivämäärän kuukautta edeltävän kuukauden 16 päivästä kuukauden loppuun; b) "kunkin kuukauden 20 päivää edeltävällä kahdella viikolla" ajanjaksoa saman kuukauden 1 päivästä 15 päivään." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1973. Komission puolesta Puheenjohtaja François-Xavier ORTOLI (1) EYVL N:o 172, 30.9.1966, s. 3025/66 (2) EYVL N:o L 73, 27.3.1972, s. 14 (3) EYVL N:o 197, 29.10.1966, s. 3393/66 (4) EYVL N:o L 204, 25.7.1973, s. 1 (5) EYVL N:o L 204, 25.7.1973, s. 15 (6) EYVL N:o L 23, 29.1.1973, s. 15